# Branko Ćopić

| Branko Ćopić |
| --- |
|  |
| Rođenje |  (1915-01-01) 1. januar 1915. Hašani, Austro-ugarska |
| Smrt | 26. mart 1984(1984-03-26) (69 godina) Beograd, SFRJ |
| Nacionalnost | Srbin |
| Zanimanje | knjizevnik |

Nadgrobna ploča Branka Ćopića u Beogradu
**Branko Ćopić** (Hašani, Bosanska Krupa, 1. januar 1915 – Beograd, 26. mart 1984), bio je jugoslavenski, srpski i bosanskohercegovački književnik.

## Biografija

Osnovnu školu završava u rodnom mjestu, nižu gimnaziju u Bihaću, a učiteljsku školu pohađa u Banjoj Luci i Sarajevu, te je završava u Karlovcu. Na Filozofskom fakultetu Univerziteta u Beogradu diplomira 1940, na pedagoško-filozofskoj grupi. Odmah nakon podizanja ustanka u Bosanskoj krajini, 1941, pristupio je partizanskim jedinicama, u čijim je redovima ostao do završetka rata. Cijelo vrijeme boravka u partizanima radio je na organiziranju kulturno-prosvjetnih aktivnosti, a jedno vrijeme bio je i politički komesar združenih odreda Krupa-Sana. Taj period imat će veliki utjecaj na tematiku njegovog kasnijeg književnog stvaralaštva. Po završetku rata vraća se u Beograd, gdje je do 1949. bio urednik dječijeg časopisa "Pioniri". Od 1951. pa sve do smrti profesionalno se bavio književnošću. U periodu od 1950. do 1960. napisao je nekoliko pripovijetki (*Jeretička priča*, *Večera za sekretara*, *Odumiranje nogu* i dr.) čiji je sadržaj kritikovao dio tadašnjeg političkog rukovodstva. Prvu priču objavljuje 1928, a prvu pripovijetku 1936. Ukupno mu je objavljeno oko 150 djela, bez ponovljenih izdanja i naslova u sabranim djelima, pa se ubraja u red najplodnijih i najčitanijih pisaca druge polovine 20. vijeka u bivšoj Jugoslaviji. Autor je scenarija za film *Major Bauk*. Djela su mu prevođena na albanski, bugarski, češki, engleski, esperanto, francuski, holandski, italijanski, kineski, mađarski, njemački, poljski, rumunski, ruski, slovački i turski jezik. Bio je član SANU-a i ANUBiH. Nosilac je Partizanske spomenice 1941, Ordena zasluga za narod I i II reda, Ordena bratstva i jedinstva I reda, Ordena Republike i dr. Izvršio je samoubistvo skokom sa Brankovog mosta na Savi u Beogradu 26. marta 1984.

## Bibliografija

* *Pod Grmečom*, pripovijetke, Beograd, 1938.
* *Borci i bjegunci*, pripovijetke, Beograd, 1939.
* *Ognjeno rađanje domovine*, poezija, Sarajevo, 1944.
* *Priče partizanke*, Sarajevo, 1944.
* *Bojna lira pionira*, poezija, Zagreb, 1945.
* *Sveti magarac i druge priče*, Beograd, 1946.
* *U svijetu medvjeda i leptirova. Doživljaji mačka Toše*, Zagreb, 1946.
* *Ratnikovo proljeće*, poezija, Sarajevo, 1947.
* *Sunčana republika*, pjesme, Sarajevo, 1948.
* *Rudar i mjesec*, pjesme, Beograd, 1948.
* *Ježeva kućica*, poezija, Beograd, 1949.
* *Šest vukova i jedan rep*, pjesme, Zagreb, 1949.
* *Prolom*, roman, Beograd, 1952.
* *Priče ispod zmajevih krila*, Sarajevo, 1953.
* *Stari nevjernik*, priče, Sarajevo, 1953.
* *Doživljaji Nikoletine Bursaća*, priče, Sarajevo, 1956.
* *Orlovi rano lete*, roman, Sarajevo, 1957.
* *Lalaj Bao, Čarobna šuma*, poezija, Sarajevo, 1957.

|  |  |
| --- | --- |
| * *Gluvi barut*, roman, Beograd, 1957.
* *Ne tuguj, bronzana stražo*, roman, Sarajevo, 1958.
* *Partizanske tužne bajke*, pjesme, Sarajevo, 1958.
* *Djeda Trišin mlin*, poezija, Sarajevo, 1960.
* *Magareće godine*, roman, 1960.
* *Slavno vojevanje*, priče, Sarajevo, 1961.
* *Bitka u Zlatnoj dolini*, priče, Sarajevo, 1963.
* *Osma ofanziva*, roman, Sarajevo, 1964.
* *Sabrana djela I-XII*, Beograd - Sarajevo, 1964.
* *Otac Grmeč*, Banja Luka, 1969.
* *Bašta sljezove boje*, priče, Beograd, 1970.
* *Glava u klancu, noge na vrancu*, priče, Sarajevo, 1971.
* *Mala moja iz Bosanske Krupe*, poezija, Sarajevo, 1971.
* *Sabrana djela I-XIV*, Beograd - Sarajevo, 1975.
* *Delije na Bihaću*, roman, Sarajevo, 1976.
* *Golubija vremena*, poezija, Mostar, 1978.
* *Lijan vodi karavane*, pripovijetke, Sarajevo, 1981.
* *Sabrana djela I-XVI*, Beograd, 1982.
 |  |

## Filmografija

|  |  |  |
| --- | --- | --- |
| * *Magareće godine* (1994)
* *Gluvi barut* (1990)
* *Razgovori stari* (1986)
* *Smiješne i druge priče*, TV-serija (1986)
* *Odumiranje međeda* (1982)
* *Bježaćemo čak u Liku* (1979)
* *Osma ofanziva*, TV-serija (1979)
* *Mala moja iz Bosanske Krupe* (1978)
 | * *Hajdučka vremena* (1977)
* *Četrdeset prva* (1971)
* *Orlovi rano lete* (1966)
* *Nikoletina Bursać* (1964)
* *Grob u žitu* (1951)
* *Major Bauk* (1951)
* *Živjeće ovaj narod* (1947]
 |  |

## Nagrade

|  |  |  |
| --- | --- | --- |
| * Akademije sedam umetnosti, 1938.
* Rakićeva, 1939.
* Srpske akademije nauka, 1940.
* Komiteta za kulturu i umetnost vlade FNRJ, 1947] i 1948.
* Vlade FNRJ, 1949.
* Oktobarska nagrada Beograda, 1956.
 | * NIN-ova nagrada za roman "Ne tuguj, bronzana stražo", 1958.
* Njegoševa nagrada, 1972.
* Nagrada AVNOJ-a, 1972.
* Nagrada "Skender Kulenović", 1978.
* Nagrada ZAVNOBIH-a, 1980.
 |  |

## Također pogledajte

* Kultura Bosne i Hercegovine
* Srpska književnost
* Nagrada "Branko Ćopić"

## Reference

## Vanjski linkovi

* Branko Ćopić na IMDb-ju
* "Uspomena na Branka Ćopića: Jeste li čitali pismo bratu Ziji?", Jasmin Agić, Al Jazeera Balkans, 9. 9. 2018.